﻿REZUMATE I I L Caragiale – mit şi provovare Tamara Constantinescu Caţavencu şi gâştele Coanei Pipă I L Caragiale a fost un fin observator al vremurilor lui, luându-şi subiectele din societate, satirizând cu un limbaj înverşunat dar „suculent” Eugène Ionesco a fost influenţat în creaţia sa de mulţi autori, cele mai vizibile relaţii se stabilesc cu opera lui Caragiale, de care era fascinat Legăturile dintre cei doi sunt numeroase şi o bună parte a operei ionesciene se poate reciti din perspectiva unui dialog intertextual cu opera caragialiană Ambii dramaturgi au fost preocupaţi de rolul scriiturii în actul teatral, contribuind la înnoirea ei I L Caragiale s -a dovedit a fi şi un teoretician, care propunea un mod bine organizat de concepţie teatrală Personajele lui Caragiale, mai ales cele împătimite de politică, ilustrează o evidentă „absenţă psihică” fiind lipsite şi de o autentică viaţă interioară, spre exemplu - Caţavencu Demagogia şi absurdul discursurilor politice vor fi transcrise peste timp de Eugène Ionesco în „caragialismele” Coanei Pipă (Mère Pipe) din Ucigaş fără simbrie, un amestec de „caţavenci, ioneşti, popeşti sau farfurizi” Cuvinte cheie: intertextualitate, teatru, Caragiale, Eugène Ionesco Ştefan Oprea Caragiale, orator politic sau Caragiale, personaj caragialean Cum se ştie, la finalul anului 1904, Caragiale se stabileşte definitiv la Berlin, în autoexilul survenit în urma nemulţumirilor de care avusese parte în ţară Hotărârea a fost posibilă datorită unei substanţiale moşteniri primite de la bogata sa rudă, Momuloaia, moştenire care îl scutea de grija zilei de mâine Cuvinte cheie: omul politic, polemică, Caragiale Florin Faifer Panoramă litrară I L Caragiale Opera literară a lui I L Caragiale abordează zone felurite, dar fiecare dintre acestea conturează mai puternic, mai surprinzător portretul autorului Fie că vorbim de proza scurtă, de nuvele, de scrierile dramatice sau literatura epistolară, Caragiale se dovedeşte a fi lucidul şi sarcasticul observator al oamenilor, uneori, mai mult sau mai puţin voit, sensibil sau înclinat spre psihologizare Cuvinte cheie: literatură dramatică, personaj, comedie Ioana Petcu Scena românească şi montări recente ale dramaturgiei lui I L Caragiale Fenomenul „Caragiale”, în practica teatrală a ultimilor ani, cu certitudine, merită supus unei analize riguroase Dacă avem în vedere că nu mai puţin de optzeci şi patru de spectacole au fost montate în ţară, pe cele mai importante scene dramatice, dar şi în teatre şi companii de alternativă, în ultimii zece ani, în mod sigur premisele par promiţătoare Am fi tentaţi ca în multitudinea de forme pe care o ia pe rampă opera lui Caragiale să vedem tocmai profunzimea ei stimulatoare De aici decurge, însă, întrebarea noastră – cât de eficientă, cât de benefică este perpetua reformulare, cât de favorabilă e căutarea fără contenire a noului şi cât de favorabil e procesul actualizării pieselor în contextul modernelor mituri ale anilor două mii? Cuvinte cheie: regie contemporană, actualitate, actualizare, adaptare Bogdan Ulmu Critici inubliabili, pagini memorabile În privinţa lui Caragiale, exegeza este foarte bogată De la studiile foarte cunoscute pe care G Ibrăileanu, G Călinescu, I Cazaban, Şt Cazimir, Maria Vodă Căpuşan până la cărţile mai puţin cunoscute sau la autorii cu nume nu foarte celebre, lista este extrem de lungă Lucrarea lui Petra Petrescu, dedicată dramaturgului român, cu punte bune şi afirmaţii ce ar putea fi revizuite, este de reţinut în peisajul exegetic românesc Cuvinte cheie : exegeză, dramaturgie clasică, receptare actuală Raluca Zaharia Arta actorului din perspectivă multiplă: Caragiale faţă cu teoreticieni ai teatrului european In cercetarea de fata s-au fauct citeva observatii despre arta actorului in general si elementele ei in montarile dupa piesele lui Caragiale in particular, precum si o comparatie intre viziunea dramaturgului, roman despre arta actorului si cea a citorva mari teoreticieni ai teatrului european, printre care : Stanistavski, Michael Chekhov, Antonin Artaud, Peter Brook Acest demers a fost indispensabil , de vreme ce viziunea lui Caragiale despre arta actorului pare sa fie identica in multe puncte cu aceea a teoreticienilor in domeniu, mai vechi ori mai aproape de noi Partea practica a tezei s-a constituit intr-un material filmat unde autoarea aceste lucrari a interpretat patru scene considerate reprezentative pentru cele patru personaje din comediile caragialiene : « O noapte furtunoasa » « D'ale carnavalului » si « O scrisoare pierduta » Cuvinte cheie : arta actorului, personaj feminin, Caragiale II PAGINI DIN STAGIUNE Mihaela Werner „D`ale Caragialelui“ -De la text la transpunere scenică - Rezumat: Ne-am propus să răspundem în acest articol la o întrebare fundamentală: cum se poate lucra dramaturgia lui I L Caragiale pe scena studenţească, unde, pentru tineri, provocarea întâlnirii cu textul marelui clasic este colosală Credem că studiul care începe de la personaj şi se transpune apoi la situaţii şi relaţii este cel mai potrivit pentru aceia care abia fac primii paşi în lumina reflectoarelor Cuvinte cheie: exerciţiu, practică-text, arta actorului Aurelian Bălăiţă Valenţe păpuşăreşti în O scrisoare pierdută de I L Caragiale Pornind de la ideea creării unui spectacol de animaţie pe un text dramatic caragialian, în articolul de faţă prezentăm etape ale transformării unui proiect virtual publicat în teza noastră doctoală, la stadiul de spectacol, dezvoltând argumente pentru valenţele păpuşăreşti ale textului Este vorba despre propria variantă de reprezentare cu păpuşi a comediei O scrisoare pierdută Evenimentul este deocamdată unic pe scena teatrului de animaţie în România şi marchează în egală măsură spectacolul de licenţă al promoţiei 2011 în cadrul Universităţii de Arte ”G Enescu” Invitat la Festivalul Internaţional al Școlilor de Teatru CLASSFEST de la Chişinău, Republica Moldova, unde s-a bucurat de o foarte bună apreciere, spectacolul nostru a fost selectat pentru a participa la Festivalul Internaţional de Teatru şi Film Hyperion, Ediţia a X-a, Bucureşti, unde a obţinut Premiul Special al Juriului Cuvinte-cheie: Caragiale, teatru de animaţie, păpuşi cu mimică Anca Doina Ciobotaru Discurs despre putere Rezumat: Oferta multiplelor posibilităţi de transpunere scenică a operei caragialiene reprezintă un punct de pornire pentru studii şi spectacole atelier desfăşurate în spaţiul învăţământului universitar teatral Spectacolul dramatic, abordat din perspectiva regiei sau a studiului de arta actorului, reprezintă doar varianta clasicizată; teatrul de animaţie reprezintă, însă, o variantă la fel de provocatoare Apropierea de acest universul caragialian este explicabilă prin filonul avangardist şi construcţia arhitecturală a scriiturilor sale; imaginarul creat incită la imaginaţie, aciditatea la paralele cu racilele umane (general valabile şi atemporale), structurile considerate clasice la noi abordări Cuvinte cheie: teatru de animaţie, avangardă, artă scenică, Caragiale III APARIŢII EDITORIALE